cyanic-selkie/wikianc huggingface dataset:
ভারত মহিলা জাতীয় ফিল্ড হকি দল
ভারত জাতীয় মহিলা ফিল্ড হকি দল (ডাকনাম:নভঃবর্ণা), ভারতকে আন্তর্জাতিক ফিল্ড হকি খেলায় প্রকাশ করে।
বঙ্কিম পুরস্কার
বঙ্কিম পুরস্কার (বঙ্কিম স্মারক পুরস্কার) পশ্চিমবঙ্গ সরকার কর্তৃক বাংলা কথাসাহিত্যে অবদানের জন্য দেওয়া সর্বোচ্চ পুরস্কার। খ্যাতিমান বাঙালি সাহিত্যিক বঙ্কিমচন্দ্র চট্টোপাধ্যায়ের স্মরণে এই পুরস্কারটি প্রতিষ্ঠিত হয় ১৯৭৫ সালে। এই পুরস্কার প্রদানের দায়িত্ব ২০০৩ সালে থেকে তথ্য ও সাংস্কৃতিক বিষয়ক বিভাগের অধীনে রয়েছে এবং পশ্চিমবঙ্গ বাংলা আকাদেমির অধীনে আনা হয়েছে। এই পুরস্কার পশ্চিমবঙ্গের মুখ্যমন্ত্রী কর্তৃক প্রদান করা হয়।
পুরস্কার প্রাপক
name="who">Dutt, Kartik Chandra, Who's who of Indian Writers, 1999: A-M, Sahitya Akademi, 1999 - শ্রেষ্ঠ কবিতা (কবিতা) name="who"/> - বন্দরে বন্দরে (উপন্যাস) name="who"/> সন্দীপন চট্টোপাধ্যায় - পঞ্চাশটি গল্প (গল্প)
ওপেন কন্টেন্ট প্রকল্প
ওপেন কন্টেন্ট প্রকল্প ছিল ওপেন কন্টেন্ট তৈরি এবং সুসমাচার প্রচারে নিবেদিত একটি প্রকল্প। ১৯৯৮ সালে ডেভিড এ. উইলে প্রবর্তিত, প্রকল্পটি ছিল প্রাক মুক্ত সংস্কৃতি এবং ক্রিয়েটিভ কমন্স।
ওপেন কন্টেন্ট প্রকল্পটি ২০০৩ সালে বন্ধ হয়ে যায় এবং ক্রিয়েটিভ কমন্স-এ রুপান্তরিত হয়।
কিংসমিড ক্রিকেট গ্রাউন্ড
কিংসমিড হচ্ছে দক্ষিণ আফ্রিকার কোয়া-জুলু নাটাল প্রদেশের ডারবানে অবস্থিত একটি ক্রিকেট মাঠ। এটি সাহারা স্টেডিয়াম কিংসমিড এর অধীনে বিজ্ঞাপনী উদ্যোগে পরিচালিত হয়ে থাকে যেখানে সাহারা আইটি শিল্পের একটি পৃষ্ঠপোষক ট্রেডমার্ক হিসেবে পরিচিত। মাঠটির ধারণক্ষমতা প্রায় ২৫,০০০। যদিও ঘাস দিয়ে উপরিভাগকে প্রদর্শিত এলাকা হিসেবে তৈরী করা হয়েছে। মাঠটির শেষ প্র্রান্ত নাম রাখা হয়েছে আমজেনি এন্ড (উত্তর) এবং ওল্ড ফোর্ট রোড (দক্ষিণ) পার্শ্বস্থ। এটা কোয়া-জুলু নাটাল প্রদেশের ডলফিন ক্রিকেট দলের ঘরোয়া মাঠ।
ক্রিকেট
মাঠটিতে প্রথমবারের মত দক্ষিণ আফ্রিকা জাতীয় ক্রিকেট দলের হয়ে ঘরোয়া টেস্ট ক্রিকেট আয়োজন করে এবং পরবর্তীতে ১৯৩৯ খ্রীঃ ইংল্যান্ড ক্রিকেট দলের বিপক্ষে টেস্ট ক্রিকেটের আয়োজন করে।
ললিকন
জাপানের বাইরে ললিকন শব্দটির প্রয়োগ কম এবং সচরাচর মাঙ্গা ও আনিমের ধারাটিকে বোঝাতে ব্যবহার করা হয়। শব্দটির সূত্র ভ্‌লাদিমির নাবোকভের গ্রন্থ লোলিটা হতে, যেখানে একজন মধ্যবয়সী পুরুষ এক বারো বছর বয়সী কিশোরীর প্রতি যৌন মোহাচ্ছন্ন হয়ে পড়ে। শব্দটি জাপানে প্রথম ব্যবহৃত হয় ১৯৭০ এর দশকে এবং দ্রুতই কামভাবমূলক দৌজিনশি মাঙ্গায় (অপেশাদার কমিকস) অল্পবয়স্ক মেয়ের চিত্রাঙ্কন বোঝাতে ব্যবহৃত হতে থাকে।
শিশু বা শিশুসুলভ চরিত্র বিশিষ্ট উত্তেজক বিষয়বস্তু নিয়ন্ত্রণের জন্য জাপানসহ বিভিন্ন দেশে আইন পাস করা হয়েছে। ললিকন মাঙ্গা ও অনুরূপ মাধ্যমকে আরও শক্তভাবে নিয়ন্ত্রণ ও কঠোর আইন প্রয়োগের জন্য জাপানের অভিভাবক ও নাগরিকগন সংঘবদ্ধভাবে কাজ করেছেন। ললিকন ভক্তদের উপর গবেষণায় দেখা গেছে তারা চরিত্রের বয়সের চেয়ে নান্দনিক মাধুর্যের প্রতি বেশি আকৃষ্ট, এবং ললিকন সংগ্রহ করা সমাজ থেকে বিযুক্তি ইঙ্গিত করে।
সংজ্ঞা ও ব্যাপ্তি
thumb|250px|[[অ্যালিস লিডেল (আজব দেশে এলিস গল্পের মডেল) কে অ্যালিস দিবস ও শিশুকামী আন্দোলনের (শৌজো আই উনদৌ) প্রতীক হিসেবে গণ্য করা হয়।]] সাধারণত ললিকন বিশিষ্ট মাঙ্গা বা আনিমেতে অল্পবয়স্ক মেয়ে বা কৈশোরের বৈশিষ্ট্যধারী মেয়েদের প্রতি যৌন আকর্ষণ প্রদর্শিত হয়। এর প্রতি আকৃষ্ট ব্যক্তি শ্রেণীর মাঝে সুনির্দিষ্ট বয়সের সীমার মধ্যের শিশু ও অল্পবয়স্কদের চিত্রের প্রতি যৌন প্রতিক্রিয়া লক্ষ্যনীয়। ললিকন বিশিষ্ট মাঙ্গা বা আনিমেতে সাধারণত একজন প্রাপ্তবয়স্ক পুরুষ ও তার আকাঙ্ক্ষিত বয়সের নারীর মাঝে প্রেমমূলক ও কামমূলক পারস্পরিক ক্রিয়ার চিত্র বা বর্ণনা থাকে।
সুনির্দিষ্টভাবে, জাপানি ভাষায় ললিতা কমপ্লেক্স বলতে সংশ্লিষ্ট যৌনবিকৃতিকেই বোঝান হয়, কিন্তু সংক্ষেপিত ললিকন শব্দটি দ্বারা উক্ত যৌনবিকৃতি বিশিষ্ট ব্যক্তিকেও বোঝান হয়। জাপানে ললিকন বহুবিস্তৃত, যেখানে এটি প্রায়ই পাণ্ডিত্যপূর্ণ নিবন্ধ ও সমালোচনার বিষয়ভুক্ত। অনেক সাধারণ বই ও পত্রিকার দোকানে প্রকাশ্যেই সচিত্র ললিকন প্রকাশনা বিক্রি হয়, কিন্তু আবার ললিকন মাঙ্গার বিরুদ্ধে পুলিশি পদক্ষেপও নেয়া হয়েছে।
গড় দ'ল
গড় দ'ল বা গড় দৌল' শোণিতপুর জেলায় অবস্থিত ভারতীয় পুরাতত্ত্ব বিভাগের সংরক্ষিত স্থান। এটি আসামের রাজ্যিক সংরক্ষিত স্মৃতিচিহ্নের অন্যতম। এটি তেজপুর থেকে প্রায় ৭ কি.মি. দূরে তরাজান কুমারগাঁওয়ে অবস্থিত। গড় দ'লের ভারতীয় পুরাতত্ত্ব অনুসন্ধান বিভাগ প্রদান করা নম্বর হ'ল S-AS-95। এর আয়তন প্রায় ২৫০x২৫০ বর্গ মিটার। এখানে ইটের দুসারি গাঁথুনি পাওয়া গিয়েছে যাকে কোনো মন্দিরের বেদী বলে অনুমান করা হয়। এর ধ্বংসাবশেষ খ্রীষ্টীয় সপ্তম এবং অষ্টম শতকের।
ললিকন
সংজ্ঞা ও ব্যাপ্তি
কাওয়াঈ (মিষ্ট) ও এরো কাওয়াঈ (কামময়-মধুর) রীতি জাপানে অত্যন্ত জনপ্রিয়, যেখানে এটি অনেক মাঙ্গা/আনিমে রীতিতে সহজলভ্য। স্কুলের পোশাকে স্কুলে যাবার বয়সী মেয়েও জাপানে যৌনাবেদনময়তার প্রতীক বলে গণ্য। ললিতা কমপ্লেক্স বিশিষ্ট পুরুষদের জন্য বুরুসেরা দোকানে মেয়েদের আধোয়া ইজের বিক্রি হয়, তেরেকুরার (টেলিফোন ক্লাব) সাহায্যে পুরুষেরা কিশোরীদের সাথে ডেটিং এর আয়োজন করতে পারে, এবং কিছু স্কুলছাত্রী পতিতাবৃত্তিকে খন্ডকালীন কাজ হিসেবেও গ্রহণ করে। শ্যারন কিনসেলা পর্যবেক্ষণ করেন ১৯৯০ এর দশকে জাপানি প্রচার মাধ্যমে স্কুলছাত্রী পতিতাবৃত্তির (এনজো কৌসাই) অপ্রমাণসিদ্ধ বিবরণীর সংখ্যা বৃদ্ধি পায়, এবং অনুমান করেন যে এই অপ্রমাণিত প্রতিবেদনগুলো, প্রমোদ বালাদের (ইয়ানফু) উপর তৎকালীন প্রতিবেদন বৃদ্ধির পার্শ্বপ্রতিক্রিয়া হিসেবে বিকশিত হয়। তিনি জল্পনা করেন যে, (বঙ্গানুবাদ) "হতে পারে যে মেয়েরা খুশীমনে নিজেদেরকে স্বেচ্ছায় বিকিয়ে দেয়ার চিত্র এর অন্য দোষী ভাবমূর্তিকে নাকচ করে দেয়"।
গড় দ'ল
হিন্দুশাস্ত্র মতে, এই স্থান রাজা বাণাসুর তাঁর কন্যা ঊষাকে রাখতে তৈরি করেছিলেন। ঊষা তাঁর শৈশব এখানেই অতিবাহিত করেছিলেন।
গড় দৌলের ধ্বংসাবশেষ বহু পরিমাণে এখনও আবিষ্কৃত হয়নি। আসামের পুরাতত্ত্ব অনুসন্ধান বিভাগ এই ধ্বংসাবশেষ উদ্ধার এবং সংরক্ষণের জন্য কাজ করছে সাথে একে পর্যটন ক্ষেত্র হিসাবে গড়ে তুলতে একটি উদ্যান নির্মাণও করিয়েছে।
ললিকন
রচনাশৈলীর বৈশিষ্ট্য এবং জাপানের বাইরে এর অর্থ
ললিকন মাঙ্গাগুলো সচরাচর ছোটগল্প আকারে দৌজিনশি (ভক্ত দ্বারা রচিত) হিসেবে অথবা ললিকন রীতির সাথে সম্পৃক্ত পত্রিকায়, যেমন লেমন পীপল্, মাঙ্গা বুরিক্কো এবং কমিক এলও (যেখানে "এল ও" হচ্ছে "ললিতা ওনলি" এর সংক্ষিপ্ত রূপ) ইত্যাদিতে প্রকাশিত হয়। এসব গল্পে সাধারণত নিষিদ্ধ সম্পর্ক, যেমন একজন শিক্ষক ও ছাত্রীর মাঝে অথবা ভাই ও বোনের মাঝে সম্পর্ক দেখান হয়, আবার কোন কোনটিতে শিশুদের মাঝে যৌনতা বিষয়ক পরীক্ষণ-নিরীক্ষণ দেখান হয়। কিছু ললিকন মাঙ্গায় অন্যান্য কামাত্মক রীতির, যেমন ক্রসড্রেসিং (বিপরীত লিঙ্গের বস্ত্র পরিধান) ও ফুতানারির (পুরুষাঙ্গ বিশিষ্ট নারী) সমন্বয় ঘটানো হয়। এসব গল্পের কাহিনীতে প্রায়ই চরিত্রগুলোর শিশুসুলভ বাহ্যিক রূপের কারণ ব্যাখ্যা করা হয়। পানচিরা (অসাবধানতাবশত অন্তর্বাস প্রদর্শন) কারী স্কুলছাত্রির চরিত্র ললিকন রীতিতে সুপ্রচলিত।
আকিরা আকাগির মতে ১৯৮০ এর দশকে ললিকন রীতি, অল্পবয়সী মেয়ের সাথে বয়স্ক পুরুষের যৌন সম্পর্কের কাহিনী হতে পরিবর্তিত হয়ে "মেয়েলীপনা" ও "মিষ্টতা" প্রকাশক কাহিনীতে পরিনত হয়। আকাগি ললিকনের মাঝে ধর্ষমর্ষকাম, "কামক্রীড়ার বস্তু" (পুরুষাঙ্গ হিসেবে শুঁড় বা রোবটের ব্যবহার), "যন্ত্রভক্তি" ("মেকা ফেটিশ"; একটি যন্ত্র, যা সচরাচর কোন অস্ত্র - এর সাথে একটি মেয়ের সমন্বয়), মূলধারার আনিমে ও মাঙ্গার ব্যঙ্গ, এবং "শুধু অশ্লীল ও বিকৃত জিনিস" - এসব উপরীতিগুলো চিহ্নিত করেন। এছাড়াও ললিকনে স্বকামী ও হস্তমৈথুন সংশ্লিষ্ট বিষয়ও থাকতে পারে।
১৯৭০ এর দশকে জাপানের পুরুষেরা শৌজো মাঙ্গা পড়া আরম্ভ করে, যার মাঝে ছিল ২৪ বছর গোষ্ঠীর রচনা এবং মুৎসু এ-কোর "মেয়েলি" রচনাসমূহ। দিনাহ্ জ়্যাঙ্কের মতে, "জাপানি সংস্কৃতিতে শিশু মেয়েদের গুণকীর্তন করার প্রথার মাঝেই" ললিকনের মূল উৎস নিহিত, এবং তাই এতে শৌজো মাঙ্গার শব্দভাণ্ডার ব্যবহৃত হয়। ললিকন শিল্পরীতি শৌজো মাঙ্গার শিল্পশৈলী হতে অনুপ্রাণিত এবং পুরুষদের জন্য যৌনতা বিষয়ক চিত্র রচনাকারী নারী শিল্পীদের দ্বারাও প্রভাবিত।
মাইকেল ডার্লিং এর মতে, ললিকন আঁকিয়ে মহিলা মাঙ্গা শিল্পীদের মাঝে রয়েছেন চিহো আওশিমা (দ্য রেড আইড ট্রাইব বিজ্ঞাপন), আয়া তাকানো (ইউনিভার্স ড্রীম দেয়ালচিত্র), এবং কাৰোরু ওয়াতাশিয়া (কোদোমো নো জিকানের রচয়িতা; যেটিকে জেসন ডিঅ্যাঞ্জেলিস ললিকন শিল্পের উদাহরণ বলে গণ্য করেছেন ) ডার্লিং এর মতে, ললিকন আঁকিয়ে পুরুষ শিল্পীদের মাঝে রয়েছেন হেনমারু মাচিনো (শিরোনামহীন, ওরফে গ্রীন ক্যাটারপিলার'স গার্ল), হিতোশি তোমিজ়াওয়া (এলিয়েন ৯, মিল্ক ক্লসেট), এবং বোমে (ভাস্কর্য)। উইকলি ডিয়ারেস্ট মাই ব্রাদার একটি মাঙ্গা ও ক্ষুদ্রমূর্তির সিরিজ, তাকাশি মুরাকামির মতে যা নারীরা মিষ্ট ও নিছক "নির্দোষ কল্পনা" বলে মনে করে, কিন্তু পুরুষের মাঝে তা "শিশুকামী আকাঙ্ক্ষার" উদ্রেক করে।
পশ্চিমা বিশ্বে আনিমে, ওতাকু ও হেনতাই - এই শব্দগুলির মত ললিকনের অর্থও ক্রমশ বিবর্তনের মধ্যে দিয়ে গেছে। "ললিকন" শব্দটি দ্বারা সরাসরি যেসব পণ্য, আনিমে বা মাঙ্গায় অপ্রাপ্তবয়স্ক মেয়েদের যৌনাচার বা কামভাব স্পষ্টভাবে প্রদর্শিত হয় তা বোঝান হয়। তবে, যেসব শিশুর ন্যায় চরিত্র অপ্রাপ্তবয়স্ক কিনা তা স্পষ্ট নয়, এবং যৌনোত্তেজক বিষয়বস্তু বিহীন কোন কিছুর ক্ষেত্রে এই সংজ্ঞাটি প্রযোজ্য কি না, তা নিয়ে দ্বিমত রয়েছে।
নূর বানো (গায়িকা)
জীবনী
নূর বানো ১৯৪২ সালে সিন্ধু প্রদেশের বাদিন জেলার পিরু লাশারির কাছে মিঠু গোপাং নামে একটি গ্রামে জন্মগ্রহণ করেন। পরে, তিনি সিন্ধু প্রদেশের তালহারে চলে যান। তাঁর পিতার নাম ছিল সুলেমান গোপাং। তিনি একজন দরিদ্র কৃষক ছিলেন। নূর কোনো বিদ্যালয়ে শিক্ষালাভ করেননি, তিনি কাছাকাছি মেলা এবং গ্রামীণ এলাকার গিয়ে বিয়ের গান গাইতেন। তিনি হায়াত গোপাং ও ওস্তাদ মিঠু কাছির কাছ থেকে সঙ্গীতের তালিম নেন।
সঙ্গীত জগতে প্রবেশ
প্রখ্যাত উস্তাদ পীর আলী মুহাম্মদ শাহ রশিদী এবং পীর হাসসামুদ্দিন শাহ রশিদী সিন্ধুর সঙ্গীত ও সংস্কৃতিকে ভালো বাসতেন। তাঁরা তালহারের সৈয়দ ওয়াদাল শাহ রশিদীর গৃহে যান। সৈয়দ ওয়াদাল শাহ তাঁদের সম্মানে একটি সংগীতানুষ্ঠানের আয়োজন করেন। সেই অনুষ্ঠানে গান গাইতে ডাকা হয় নূর বানোকে। অতিথিরা তাঁর স্বাভাবিক মিষ্টি সুরেলা কণ্ঠে মুগ্ধ হয়েছিলেন। তাঁরা তাঁকে রেডিও পাকিস্তান হায়দ্রাবাদে গান গাওয়ার পরামর্শ দেন। সৈয়দ ওয়াদাল শাহের ছেলে পীর জামান শাহ রশিদী ১৯৬০ এর দশকের শেষদিকে তাঁকে রেডিও পাকিস্তানের সঙ্গে পরিচয় করিয়ে দেন। পাকস্তান রেডিওতে প্রথম গান করেই তিনি সিন্ধুর প্রতিটি গ্রামে জনপ্রিয় হয়ে ওঠেন। রেডিও পাকিস্তানে তাঁর প্রথম গান ছিল "মুনহনজয় মারুয়ারান জুন বলিয়ুঁ সুজানান" (منهنجي ماروئڙن جون ٻوليون سڃاڻان)। তিনি ১৯৭০ এবং ১৯৮০ এর দশকে সিন্ধুর অন্যতম জনপ্রিয় মহিলা লোক গায়িকা ছিলেন।
নূর বানো রেডিও পাকিস্তানে একক গায়ক হিসেবে বেশিরভাগ গান গেয়ে সখ্যাতি লাভ করেছেন, তবে তিনি বিখ্যাত গায়ক মাস্টার মুহাম্মদ ইব্রাহিম, মিঠু কাছি, জরিনা বালুচ এবং আমিনার সাথেও গান গেয়েছেন। তিনি সিন্ধি বিবাহের গানের জন্যও জনপ্রিয় ছিলেন, যেগুলিকে "লাডা" বা "সাহেরা" বলা হত। তাঁর কিছু গান রেডিও পাকিস্তান হায়দ্রাবাদের সঙ্গীত সংগ্রহালয়েও পাওয়া যায়।
মৃত্যু
তিনি ১৯৯৯ সালের ১৪ই ফেব্রুয়ারি তারিখে তালহারে মারা যান এবং তাঁকে হায়দার শাহ লাক্যারি সমাধিস্থলে সমাহিত করা হয়েছে।
যৌন-ইতিবাচক আন্দোলন
যৌন-ইতিবাচক আন্দোলন হল একটি সামাজিক এবং দার্শনিক আন্দোলন যা যৌনতার পাশাপাশি সাংস্কৃতিক মনোভাব এবং নিয়মগুলি পরিবর্তন করতে চায়, মানুষের অভিজ্ঞতার একটি প্রাকৃতিক এবং স্বাস্থ্যকর অংশ হিসাবে যৌনতার স্বীকৃতি (অসংখ্য প্রকাশের আকারে) প্রচার করে এবং ব্যক্তিগত সার্বভৌমত্ব, নিরাপদ যৌন অনুশীলন, এবং সম্মতিমূলক যৌনতার (হিংসা বা জবরদস্তি মুক্ত) গুরুত্বের উপর জোর দেয়। এটি লিঙ্গ অভিব্যক্তি, অভিযোজন, শরীরের সাথে সম্পর্ক (শরীর-ইতিবাচকতা, নগ্নতা, পছন্দ), সম্পর্ক-শৈলী পছন্দ, এবং প্রজনন অধিকার সহ যৌন পরিচয়ের প্রতিটি দিককে কভার করে। যৌন-ইতিবাচকতা হল "মানুষের যৌনতার প্রতি এমন একটি মনোভাব যা সমস্ত সম্মতিমূলক যৌন কার্যকলাপকে মৌলিকভাবে স্বাস্থ্যকর এবং আনন্দদায়ক, যৌন আনন্দ এবং পরীক্ষা-নিরীক্ষাকে উত্সাহিত করে।" যৌন-ইতিবাচক আন্দোলন তার প্রচারণার অংশ হিসাবে ব্যাপক যৌন শিক্ষা এবং নিরাপদ যৌনতার পক্ষও সমর্থন করে। ব্যক্তিগত পছন্দের বিষয় হিসাবে এই পছন্দগুলিকে বিবেচনা করে আন্দোলনটি সাধারণত যৌন কার্যকলাপের ধরনের মধ্যে কোনও নৈতিক পার্থক্য করে না।
আর্থার মায়ো
আর্থার মায়ো ভিসি (১৮ মে ১৮৪০ - ১৮ মে ১৯২০) ভিক্টোরিয়া ক্রস প্রাপ্ত ব্যক্তি, তিনি ভিসির পুরস্কার প্রাপ্ত পাঁচ জনের মধ্যে একজন।
শিক্ষা ও কর্ম
তিনি বার্কেমস্টেটেড স্কুল, ও ম্যাগডালেন হল, হার্টফোর্ড কলেজ, অক্সফোর্ড এ পড়াশোনা করেছেন।
১৮৫৭ সালের ২২ নভেম্বরে ১৭ বছর বয়সে ভারতের ডাকায় অনুষ্ঠিত ভারতীয় বিদ্রোহের সময় ভারতীয় নৌ বাহিনীর একজন সক্রিয় সদস্য ছিলেন, শত্রুর সম্মুখে বীরত্বের জন্য তাকে সর্বোচ্চ সামরিক পদক ভিক্টোরিয়া ক্রস প্রদান করা হয়। যা ব্রিটিশ এবং কমনওয়েলথভূক্ত দেশের প্রতিরক্ষা বাহিনীর সদস্যদেরকে দেয়া হয়।
তিনি তার ৮০ তম জন্মদিনে বোর্নমাউথে মারা যান।
প্যালো অ্যাল্টো ডেইলি পোস্ট
ডেইলি পোস্ট ক্যালিফোর্নিয়ার প্যালো অ্যাল্টো শহরের একটি নিখরচায় পত্রিকা, যা ২০০৮ সালে প্যালো অ্যাল্টো ডেইলি নিউজের প্রতিষ্ঠাতা ডেভ প্রাইস এবং জিম পাভেলিচ প্রতিষ্ঠা করেছিলেন, যারা এই কাগজটি তিন বছর আগে নতুন মালিকদের কাছে বিক্রি করেছিলেন।  ডেইলি পোস্ট সোমবার-শনিবার প্রকাশিত হয় এবং সান ফ্রান্সিসকো উপদ্বীপে এক ডজনেরও বেশি সম্প্রদায়ের মধ্যে বিতরণ করা হয়। এই কাগজটিতে স্থানীয় সংবাদ অন্তর্ভুক্ত করা হয় এবং অ্যাসোসিয়েটেড প্রেসের রিপোর্ট বহন করে।
ফিলিপ নোয়েল-বেকার
ফিলিপ জন নোয়েল-বেকাল বা বেরন নোয়েল-বেকার (১ নভেম্বর ১৮৮৯ - ৮ অক্টোবর ১৯৮২) ছিলেন একজন ব্রিটিশ রাজনীতিক, কূটনীতিজ্ঞ, একাডেমিক, অসামান্য অপেশাদার অ্যাথলেট এবং নিরস্ত্রীকরণের প্রখ্যাত প্রচারক। ১৯২০ সালের গ্রীষ্মকালীন অলিম্পিকের ব্রিটিশ পতাকা বহন করেন এবং সিলভার মেডেল জয় করেন এছাড়াও ১৯৫৯ সালে তিনি শান্তিতে নোবেল পুরস্কার অর্জন করেন।
ওহাইও স্টেট রুট ৭৪৫
স্টেট রুট ৭৪৫ (এস.আর. ৭৪৫) কেন্দ্রীয় ওহাইও-এ অবস্থিত একটি রাজ্য মহাসড়ক যা সিওটো নদীর পশ্চিম তীরের উত্তর-উত্তরপশ্চিম দিকে চলে গেছে। এর দক্ষিণের শেষ প্রান্ত ইউ.এস. ৩৩ এবং ডাবলিনে অবস্থিত এস.আর. ১৬১-এর রাস্তার সাথে যুক্ত, এটি ডেলাওয়ার কাউন্টির - কনকর্ড টাউনশিপ পর্যন্ত প্রায় ১০ মাইল দীর্ঘ, যেখানে এটির উত্তর শেষপ্রান্ত ইউ.এস. ৪২ এবং এস.আর. ২৫৭ এর সাথে মিলিত হয়। স্টেট রুট ৭৪৫ উদ্বোধন হয় ১৯৩৭ সালে এবং আজ পর্যন্ত এর রুট অপরিবর্তিত রয়েছে।
রাস্তার বিবরণ
thumb|ডাবলিন,ওহাইও সদরের স্টেট রুট ৭৪৫ এ অবস্থিত আর্টয হাউজ এসআর ৭৪৫ রুটের শুরু ইউ.এস. ৩৩,এস.আর. ১৬১ ও ডাবলিনের উঁচু রাস্তার মোড় হতে। সেখান থেকে উত্তরদিকে এগিয়ে,এই দুই লেনের রাজ্য মহাসড়ক উত্তর-পশ্চিম দিকের কলম্বাস শহরতলীর আবাসিক এলাকার মাঝখান দিয়ে যায় । তারপর একটি দীর্ঘ সেতুর নিচ দিয়ে এগিয়ে এটি এসআর ৭৪৫,সিওটো নদী ও এস.আর. ২৫৭ এর মধ্যে দিয়ে যাওয়া ইন্টারস্টেট ২৭০ এ যুক্ত হয়। তারপর এটি একটি এমারেল্ড পার্কওয়ের সাথে যুক্ত হয়। তারপর এটি উত্তর-উত্তরপশ্চিম দিকে এগিয়ে ব্র্যান্ড রোডের মোড়ের মধ্যেদিয়ে যায়। তারপর এটি একটি আবাসিক এলাকার মধ্যেদিয়ে, ফ্রাঙ্কলিন কাউন্টি থেকে এগিয়ে ডেলাওয়ার কাউন্টিতে পৌঁছায় ।
ডাবলিন শহরের মধ্যেদিয়ে এগিয়ে, এস.আর. ৭৪৫ ওশওনেসি বাঁধের পশ্চিমের গ্লিক রোডের মোড়ের সাথে মিলিত হয়, যেখানে সিওটো নদী ওশওনেসি জলাধারে পতিত হয়। তারপর শাওনী হিলস গ্রামের মধ্যেদিয়ে এই রাজ্যমহাসড়ক জলাধারের পাশে অবস্থিত বাণিজ্যিক এলাকা অতিক্রম করে। শাওনী হিলস গ্রামকে পাশ কাটিয়ে এটি কনকর্ড টাউনশিপে প্রবেশ করে, তারপর এটি হ্যারিয়ট ড্রাইভে মিলিত হওয়ার পর ওশওনেসি জলাধারের পশ্চিম দিক দিয়ে যায়। উত্তর-উত্তরপশ্চিম দিকে এগিয়ে এটি কুক রোড ও মার্চেন্ট রোডের মোড় পার হয়ে হোম রোডের চার রাস্তার মোড়ে পৌঁছে । তারপর এটি জঙ্গল,খামার ও কিছু বাড়ি সংবলিত গ্রাম্য পরিবেশ অতিক্রম করে ডাফি রোড ও মুর রোড পার হয়ে এটির উত্তর শেষবিন্দুতে পৌঁছায়, যেখানে এটি কনকর্ড টাউনশিপের ইউ.এস. ৪২ এবং এস.আর. ২৫৭ এর মোড়ে পৌঁছায়। এস.আর. ২৫৭,যেটি ইউ.এস. ৪২ এর সাথে মিলে সিওটো নদী কে পূর্বদিকের মোড়ে অতিক্রম করে - এস.আর. ৭৪৫ এর শেষ শেষবিন্দুতে মিলিত হয়ে ইউ.এস. ৪২ এর মাধ্যমে উত্তরদিকে চলে যায় ।
ইতিহাস
এস.আর. ৭৪৫ মহাসড়কে ১৯৩৭ সালে প্রতিষ্ঠার পর থেকে, উল্লেখযোগ্য কোনও পরিবর্তন হয়নি ।
আলোক বক্ররেখা
জ্যোতির্বিজ্ঞানে, আলোক বক্ররেখা (ইংরেজিঃ Light curve) হলো কোনো আকাশস্থ বস্তু বা অঞ্চলের আলোক তীব্রতার লেখচিত্র, সময়ের একটি ফাংশন হিসেবে। এই আলো সাধারণত একটি  পৃথক কম্পাংক ব্যবধান বা ব্যান্ডে থাকে। আলোক বক্ররেখা পতনশীল যুগ্ন তারা বা শেফালী বিষমতারার মত পর্যায়বৃত্ত হতে পারে, অর্থাৎ তারা একটি নিয়মিত আদলে (প্যাটার্নে) পুনরাবৃত্ত হয়। কিংবা নবতারা, বিধ্বংসী বিষমতারা, অতিনবতারা বা অনুলেন্সিং এর ঘটনার মত অপর্যায়বৃত্তও, অর্থাৎ কোনো প্যাটার্ন ছাড়া অনিয়মিতও হতে পারে। অন্যান্য পর্যবেক্ষণের সাথে আলোক বক্ররেখার অধ্যায়ন সেই ভৌত প্রক্রিয়া যা ইহা উৎপন্ন করে তার সম্পর্কে গুরুত্বপূর্ণ তথ্য দিতে পারে বা ইহা সম্পর্কীয় ভৌত তত্ব সমূহকে কমিয়ে আনতে পারে।
বিষমতারা
সময়ের সাথে একটি বিষমতারার আপাত মানের লেখগুলিকে সাধারণত এদের ব্যবহার বিশ্লেষণ ও কল্পনা করতে ব্যবহার করা হয়। যদিও বর্ণালীগত বৈশিষ্ট্য থেকে ক্রমবর্ধমানভাবে বিষমতারার ধরনের শ্রেণিবিভাগ করা হচ্ছে, তবুও তাদের উজ্জলতা পরিবর্তনের ধারাবাহিকতা, পর্যায়কাল বা বিস্তার এখনো গুরুত্বপূর্ণ বিষয়। কিছু শ্রেণির বিষমতারার যেমন শেফালী বিষমতারার প্রতি চক্রে ঠিক একই পর্যায়কাল, বিস্তার ও আকার সহ অত্যন্ত নিয়ত আলোক বক্ররেখা থাকে। অন্যান্যের, যেমন মীরা বিষমতারা সমূহের বিভিন্ন মানের বিস্তার সহ কিছুটা কম নিয়ত আলোক বক্ররেখা থাকে যেখানে অর্ধনিয়ত বিষমতারা সমূহ ছোট বিস্তার সহ বেশ কম নিয়ত।
বিষমতারা সমূহের আলোক বক্ররেখার আকার এদের উজ্জলতা পরিবর্তনকারী প্রক্রিয়া সম্পর্কে গুরুত্বপূর্ণ তথ্য দেয়। গ্রসন বিষমতারা সমূহের জন্য সামগ্রিকতার পরিমাপ, তারা গুলির আপেক্ষিক আকার ও তাদের পৃষ্ঠ উজ্জলতা সম্পর্কে ইঙ্গিত দেয়। ইহা তারাদ্বয়ের কক্ষপথের উপবৃত্ততা ও আকৃতি বিক্রিতিও দেখাতে পারে। স্পন্দিত তারা সমূহের জন্য, স্পন্দনের বিস্তৃতি বা পর্যায়কাল তারাটির ঔজ্জ্বল্যের সাথে সম্পর্কীয় হতে পারে এবং আলোক বক্ররেখার আকার স্পন্দক ধরনের নির্দেশক হতে পারে।
.টিআর
.tr (.টিআর) হল তুরস্কের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স।
আনোয়ারুল কবির তালুকদার
আনোয়ারুল কবির তালুকদার শাহজাদা (১ জানুয়ারি ১৯৪৪-১০ মে ২০২০) বাংলাদেশ সেনাবাহিনীর অবসরপ্রাপ্ত মেজর জেনারেল। বাংলাদেশ জাতীয়তাবাদী দলের ও লিবারেল ডেমোক্র্যাটিক পার্টির সাবেক রাজনীতিবিদ। তিনি জামালপুর-৪ আসনের সাবেক সংসদ সদস্য এবং সাবেক বিদ্যুৎ প্রতিমন্ত্রী।
কর্মজীবন
আনোয়ারুল কবির তালুকদার বাংলাদেশ সেনাবাহিনীতে চাকরি করেন এবং মেজর জেনারেল হিসাবে অবসর গ্রহণ করেন। জামালপুর-৪ থেকে সংসদ সদস্য নির্বাচিত হন। পরিকল্পনা ও অর্থ মন্ত্রণালয়ের প্রতিমন্ত্রী ছিলেন। খালেদা জিয়ার দ্বিতীয় মন্ত্রিসভায় প্রথমে অর্থ ও পরিকল্পনা প্রতিমন্ত্রী পরে বিদ্যুৎ, জ্বালানি ও খনিজসম্পদ প্রতিমন্ত্রী দায়িত্ব পালন করেন। বিদ্যুৎ খাতের দুর্নীতির প্রতিবাদে তিনি পদত্যাগ করেন। সরকার থেকে বলা হয় তাকে বরখাস্ত করা হয়েছে।
২৬ অক্টোবর ২০০৬ তারিখে বাংলাদেশ জাতীয়তাবাদী দল থেকে পদত্যাগ করেছিলেন। তার মতে বিদ্যুৎ খাতের দুর্নীতির প্রতিবাদে তিনি পদত্যাগ করেছিলেন। ঐ বছর তিনি লিবারেল ডেমোক্র্যাটিক পার্টিতে যোগ দেন। পার্টির নেতৃত্বের সাথে নীতিগত পার্থক্য নিয়ে ৫ জানুয়ারী ২০০৯ তারিখে তিনি লিবারেল ডেমোক্র্যাটিক পার্টি থেকে ও পদত্যাগ করেন।
মৃত্যু
আনোয়ারুল কবির তালুকদার ১০ মে ২০২০ করোনাভাইরাসে আক্রান্ত হয়ে সম্মিলিত সামরিক হাসপাতালে (সিএমএইচ) মৃত্যুবরণ করেন।
বুলগেরিয়ায় অবস্থিত কূটনৈতিক মিশনের তালিকা
এটি বুলগেরিয়ায় অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর সফিয়ায় ৭০টি দূতাবাস রয়েছে। এই তালিকায় অবৈতনিক কনস্যুলেটদের অন্তর্ভুক্ত করা হয়নি।
২০২৩ আর্জেন্টিনা নারী ক্রিকেট দলের ব্রাজিল সফর
আর্জেন্টিনা নারী ক্রিকেট দল ২০২৩ সালের জুন মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য ব্রাজিল সফর করে। সিরিজটি ছিল ব্রাজিল ও আর্জেন্টিনার মধ্যে অনুষ্ঠিত প্রথম দ্বিপাক্ষিক আন্তর্জাতিক সিরিজ। ২০২৩ সালের জুন মাসে সিরিজের সূচি নিশ্চিত করা হয়। সিরিজটি উভয় দলের জন্য ২০২৩ আইসিসি নারী টি২০ বিশ্বকাপ আমেরিকা বাছাইপর্ব টুর্নামেন্টের প্রস্তুতি হিসেবে গণ্য হয়। সিরিজে ব্রাজিল ৫–০ ব্যবধানে জয়ী হয়।
ইসলামিক ইউনিভার্সিটি অব টেকনোলজি
ইসলামিক ইউনিভার্সিটি অব টেকনোলজি (বাংলা: ইসলামী প্রযুক্তি বিশ্ববিদ্যালয়) (الجامعة الإسلامية للتقنية); বাংলাদেশের গাজীপুর জেলায় অবস্থিত একটি আন্তর্জাতিক প্রকৌশল বিশ্ববিদ্যালয়। এটি মূলত একটি শিক্ষা ও গবেষণা প্রতিষ্ঠান হিসেবে প্রতিষ্ঠা লাভ করেছিল এবং বর্তমানে বাংলাদেশের একমাত্র আন্তর্জাতিক প্রকৌশল বিশ্ববিদ্যালয় হিসেবে স্বীকৃত হয়েছে। বিশ্ববিদ্যালয়ের মালিকানা ইসলামী সম্মেলন সংস্থা তথা ওআইসি'র হাতে এবং এর লক্ষ্য ওআইসিভুক্ত সকল রাষ্ট্রের ছাত্রদের জন্য পড়াশোনার সুব্যবস্থা করে দেয়া এবং প্রযুক্তি ও প্রকৌশল শিক্ষার ক্ষেত্রে মুসলমানদের এগিয়ে নিয়ে আসা।
ইউক্রেনীয় ফুটবল অ্যাসোসিয়েশন
ইউক্রেনীয় ফুটবল অ্যাসোসিয়েশন (Українська асоціація футболу, Ukrainian Association of Football; এছাড়াও সংক্ষেপে ইউএএফ এবং এফএফইউ নামে পরিচিত) হচ্ছে ইউক্রেনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯১ সালের ৬ই মার্চ তারিখে প্রতিষ্ঠিত হয়েছে। ১৯৩২-১৯৯১-এর মধ্যে সোভিয়েত ইউনিয়নের ফুটবল ফেডারেশনের সাথে এর সরাসরি পূর্বসূরী হিসেবে ইউক্রেনীয় ফুটবল ফেডারেশন (ইউক্রেনীয় এসএসআর) বিদ্যমান ছিল। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১ বছর পর ১৯৯২ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এছাড়াও আন্তর্জাতিক অলিম্পিক আন্দোলনের বিষয় হিসেবে এটির ইউক্রেনের জাতীয় অলিম্পিক কমিটির সদস্যপদ রয়েছে। এই সংস্থার সদর দপ্তর ইউক্রেনের রাজধানী কিয়েভের হাউস অফ ফুটবলের অলিম্পিস্কি জাতীয় ক্রীড়া কমপ্লেক্সের কাছে অবস্থিত।
ইসলামিক ইউনিভার্সিটি অব টেকনোলজি
সদস্যপদ
আইইউটির সদস্যপদ আছে আন্তর্জাতিক বিশ্ববিদ্যালয় অ্যাসোসিয়েশন, ইসলামিক উম্মার বিশ্ববিদ্যালয়ের ফেডারেশন, এশিয়া ও প্যাসিফিক অঞ্চলের বিশ্ববিদ্যালয় অ্যাসোসিয়েশনের। এছাড়া, এই বিশ্ববিদ্যালয়ের স্নাতকধারীরা ইঞ্জিনিয়ার্স ইনস্টিটিউশনের সদস্য হতে পারে।
ইউক্রেনীয় ফুটবল অ্যাসোসিয়েশন
এই সংস্থাটি ইউক্রেনের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে ইউক্রেনীয় প্রিমিয়ার লীগ, ইউক্রেনীয় নারী লীগ, ইউক্রেনীয় কাপ এবং ইউক্রেনীয় সুপার কাপের মতো প্রতিযোগিতার সকল কার্যক্রম পরিচালনা করে। এছাড়াও এটি সৈকত ফুটবল, মিনি-ফুটবল, রাস্তার ফুটবল এবং অন্যান্যগুলোর অনিয়মিত প্রতিযোগিতাসহ ফুটবলের সাথে সম্পর্কিত সমস্ত ক্রীড়া অনুষ্ঠান পরিচালনা করে। পূর্বে ইউক্রেন সোভিয়েত ফেডারেশনের নিজস্ব চ্যাম্পিয়নশিপ, কাপ প্রতিযোগিতা, অপেশাদার দলগুলোর (শারীরিক সংস্কৃতির সংগ্রহকারী) মধ্যে প্রতিযোগিতা পরিচালনা করেছিল, এর পাশাপাশি নিজস্ব জাতীয় দল ছিল, যা সোভিয়েত প্রতিযোগিতায় যেমন: ইউএসএসআর-এর স্পার্টকিয়াদ অফ পিপলস হিসেবে বিশেষভাবে অংশ নিয়েছিল।বর্তমানে ইউক্রেনীয় ফুটবল অ্যাসোসিয়েশনের সভাপতির দায়িত্ব পালন করছেন আন্দ্রি পাভেলকো এবং সাধারণ সম্পাদকের দায়িত্ব পালন করছেন ইয়ুরি জাপিসোতস্কি।
ইসলামিক ইউনিভার্সিটি অব টেকনোলজি
অবস্থান
আইইউটি ঢাকা থেকে ৩০ কি.মি. উত্তরে, গাজিপুরের বোর্ড বাজারে অবস্থিত। শীতকালে এখানকার তাপমাত্রা সর্বনিম্ন ১০ ডিগ্রি সেঃ থাকে এবং গ্রীষ্মকালে সর্বোচ্চ ৩২ ডিগ্রি সেঃ পর্যন্ত হয়ে থাকে।
ইতিহাস
thumb|250px|right|ইসলামের পঞ্চস্তম্ভ চিহ্নিতকারী গেট বাংলাদেশ সরকারের প্রদান করা ৩০ একর জমিতে ১৯৮১ সালের ২৭ এ মার্চ বিশ্ববিদ্যালয়টির ভিত্তিপ্রস্তর স্থাপিত হয়। ইসলামিক ইউনিভার্সিটি অব টেকনোলোজি অর্গানাইজেশন অব ইসলামিক কনফারেন্স বা OIC'র সরাসরি তত্ত্বাবধানে পরিচালিত একটি প্রকৌশল বিশ্ববিদ্যালয়। OIC'র ৫৭ টি দেশের ছাত্ররা এখানে পড়তে আসে । ১৯৭৮ সালে সেনেগালের ডাকারে অনুষ্ঠিত মুসলিম দেশগুলোর পররাষ্ট্রমন্ত্রীদের নবম বৈঠকে মুসলিম রাষ্ট্রগুলোর প্রকৌশল ও ভোকেশনাল প্রশিক্ষণ ও গবেষণার কেন্দ্র হিসাবে বাংলাদেশের গাজীপুরে এটি প্রতিষ্ঠার সিদ্ধান্ত নেয়া হয় । বাংলাদেশ সরকারের প্রদান করা ৩০ একর জমিতে ১৯৮১ সালের ২৭ এ মার্চ বিশ্ববিদ্যালয়টির ভিত্তিপ্রস্তর স্থাপিত হয় । সে সময় এটির নামকরণ করা হয় ICTVTR । ১৯৯৪ সালে মরক্কোর রাজধানী ক্যাসাব্লাঙ্কায় মুসলিম দেশগুলোর পররাষ্ট্রমন্ত্রীদের তেইশতম বৈঠকে এটির নাম ইসলামিক ইনস্টিটিউট অব টেকনোলোজি হিসাবে পরিবর্তন করা হয় । পরবর্তীতে ২০০১ সালের ২৫-২৭ জুন মালিতে অনুষ্ঠিত মুসলিম দেশগুলোর পররাষ্ট্রমন্ত্রীদের আঠাশতম বৈঠকে এটির নাম পুনরায় পরিবর্তন করে বর্তমানের ইসলামিক ইউনিভার্সিটি অব টেকনোলোজিতে রূপান্তর করা হয়।
গ্রন্থাগার
আইইউটি গ্রন্থাগার ১৩০০ বর্গ মিঃ জুড়ে অবস্থিত ও ৫২,০০০টি বই ধারণ করতে সক্ষম।
মসজিদ
thumb|250px|right|আইইউটির লেকের পাশে মসজিদ দেখা যাচ্ছে আই ইউ টি তে রয়েছে স্বয়ংসম্পূর্ণ একটি মসজিদ।
হলসমূহ
আই ইউ টি তে ছাত্রদের বসবাসের জন্য ২টি ভবন আছে। ভবন ২টি যথাক্রমে উত্তর ও দক্ষিণ হল নামে পরিচিত। হল দুটিতে বসবাসের জন্য সকল আধুনিক সুবিধা রয়েছে।এখানে রয়েছে প্রতিটি হলে মোট ১৫০ টি করে কক্ষ যেখানে প্রত্যেকটি কক্ষে ৪ জন করে ছাত্র থাকতে পারে ।
ক্যাফেটেরিয়া
thumb|280px|right|সাউথ হল ক্যাফেটেরিয়া আইইউটি তে দুইটি ক্যাফেটেরিয়া ( কেন্দ্রীয় ও উত্তর ) আছে যেখানে ছাত্ররা সকালের নাস্তা ও দুইবেলা খাদ্য গ্রহণ করে । বিশ্ববিদ্যালয় ছাত্রদের প্রতিমাসে ৫০ ডলার মূল্যমানের সকালের নাস্তা, দুপুরের ও রাতের খাবার পরিবেশন করে । এই খরচ ছাত্রদের বহন করতে হয় না, বিশ্ববিদ্যালয় তা বহন করে থাকে । ক্যাফেটেরিয়ার খাদ্য সংক্রান্ত ব্যবস্থাপনার জন্য একটি ক্যাফেটেরিয়া কমিটি রয়েছে। বিভিন্ন দেশের ছাত্র ও শিক্ষকের সমন্বয়ে এ কমিটি গঠিত।
স্টুডেন্টস সেন্টার
আইইউটি র স্টুডেন্টস সেন্টার ছাত্রদের বিনোদন কেন্দ্র। এখানে ছাত্ররা টিভি দেখার পাশাপাশি টেবিল টেনিস, ক্যারাম ও জিমনেশিয়াম এ শরীরচর্চা করে থাকে।
শিক্ষা ভবন
আইইউটির ২টি (উত্তর ও দক্ষিণ) শিক্ষা ভবন আছে। প্রতিটি ভবন ৫ তলা ও আধুনিক সুযোগ-সুবিধা সম্পন্ন।
খেলাধুলা
প্রতি বছর আইইউটি তে আয়োজিত হয় বার্ষিক ক্রীড়া প্রতিযোগিতা। এছাড়াও সারা বছর কর্তৃপক্ষের তত্ত্বাবধানে আয়োজিত হয় ক্রিকেট, ফুটবল, বাস্কেটবল, হ্যান্ডবল প্রতিযোগিতা।
মিলনায়তন
আইইউটির মিলনায়তন সম্পূর্ণ শীতাতপ নিয়ন্ত্রিত আধুনিক ভবন। এখানে নিয়মিত সেমিনার ও ওয়ার্কশপের পাশাপাশি বার্ষিক সমাবর্তন অনুষ্ঠানের আয়োজন হয়ে থাকে।
পৌরাণিক কালক্রম
থাম্ব|250x250পিক্সেল|রথে [[কৃষ্ণ ও অর্জুন, ১৮-১৯ শতকের চিত্রকর্ম]] পৌরাণিক কালক্রম হল মহাভারত, রামায়ণ এবং পুরাণের উপর ভিত্তি করে হিন্দু ইতিহাসের একটি সময়রেখা । দুটি কেন্দ্রীয় তারিখ হল মহাভারতের যুদ্ধ এবং কলিযুগের সূচনা । পুরাণ কালপঞ্জীকে আদিবাসী আর্যদের প্রবক্তারা বৈদিক যুগের পূর্ববর্তী তারিখ এবং ভারত থেকে ইন্দো-ইউরোপীয় ভাষাগুলির বিস্তারের প্রস্তাব করার জন্য উল্লেখ করেছেন, এই যুক্তিতে যে "ভারতীয় সভ্যতাকে একটি অবিচ্ছিন্ন ঐতিহ্য হিসাবে দেখা উচিত যা ফিরে যায় সিন্ধু-সরস্বতী (বা সিন্ধু) ঐতিহ্যের প্রাচীনতম সময়কাল (৭০০০ বা ৮০০০ BCE)।"
সম-অবিচ্ছিন্ন চিত্রণ
thumb|right|একটি কফি মগ ও ডোনাটের মধ্যে অবিচ্ছিন্ন রূপবিকার দেখাচ্ছে যে এরা সম-অবিচ্ছিন্নভাবে চিত্রণযোগ্য। গণিতের টপোগণিত শাখায় সম-অবচ্ছিন্ন চিত্রণ (ইংরেজি ভাষায়: Homeomorphism বা Topological isomorphism) বলতে দুইটি টপোজগতের মধ্যে এদের টপোগাণিতিক ধর্মের সাপেক্ষে এক বিশেষ ধরনের সমচিত্রণকে বোঝায়। দুইটি টপোজগতের মধ্যে সম-অবিচ্ছিন্ন চিত্রণ সম্ভব হলে বলা হয়, এই দুইটি সম-অবিচ্ছিন্নভাবে চিত্রণযোগ্য (homeomorphic)। অর্থাৎ টপোগাণিতিক দৃষ্টিকোণ থেকে এরা অভিন্ন।
সাধারণভাবে বলতে গেলে টপোজগৎ হচ্ছে এক ধরনের জ্যামিতিক বস্তু, আর সম-অবিচ্ছিন্ন চিত্রণ হচ্ছে বস্তুটিকে অবিচ্ছিন্নভাবে টেনে-মুচড়ে নতুন আকারের বস্তুতে রূপ দেয়া। সুতরাং একটি বর্গ এবং একটি বৃত্ত সম-অবিচ্ছিন্নভাবে চিত্রণযোগ্য। টপোগণিতবিদদের নিয়ে বহুল প্রচলিত একটি ঠাট্টা আছে যে তারা কফি কাপ থেকে ডোনাট পৃথক করতে পারেন না, কেননা তাত্ত্বিকভাবে একটি ডোনাটকে টেনে মুচড়ে একটি কফি কাপের আকার দেয়া সম্ভব (ছবিতে দেখুন)।
আইভি রহমান
আইভি রহমান (৭ জুলাই ১৯৪৪ - ২৪ আগস্ট ২০০৪) বাংলাদেশের একজন রাজনীতিবিদ ও সমাজকর্মী ছিলেন। তার পুরো নাম জেবুন্নাহার আইভি। তিনি বাংলাদেশ আওয়ামী লীগের একজন সক্রিয় সদস্য ছিলেন। মুক্তিযুদ্ধ এবং সমাজসেবায় অনন্য ও গৌরবোজ্জ্বল ভূমিকা রাখার জন্য তিনি স্বাধীনতা দিবস পুরস্কার লাভ করেন।
ব্যক্তিগত জীবন
আইভি রহমান ১৯৪৪ সালের ১ ডিসেম্বর কিশোরগঞ্জ জেলার ভৈরব থানার চন্ডিবের গ্রামে জন্মগ্রহণ করেন৷ আট বোন ও চার ভাইয়ের মধ্যে তার অবস্থান ছিল পঞ্চম। তার বাবা জালাল উদ্দিন আহমেদ ঢাকা কলেজের অধ্যক্ষ ছিলেন। মা হাসিনা বেগম গৃহিণী ছিলেন। তার প্রাথমিক শিক্ষা জীবন ভৈরব থানার অন্তর্গত একটি বিদ্যালয়ে সম্পন্ন হয়। পরবর্তীতে তিনি ঢাকা বিশ্ববিদ্যালয় থেকে বাংলায় বি.এ (অনার্স) ডিগ্রী লাভ করেন৷
প্রয়াত রাষ্ট্রপতি ও বিশিষ্ট রাজনীতিবিদ জিল্লুর রহমান তাকে ১৯৫৮ সালের ২৭ জুন তারিখে নবম শ্রেণীতে অধ্যয়নকালীন সময়ে বিয়ে করেন। পারিবারিক জীবনে ১ পুত্র নাজমুল হাসান পাপন বর্তমান সংসদ সদস্য ও ২ কন্যা সন্তান - তানিয়া ও ময়না'র মা ছিলেন তিনি৷
কর্মজীবন
তিনি ঢাকা বিশ্ববিদ্যালয়ে অধ্যয়নরত অবস্থায় শেখ মুজিবুর রহমানের নীতি ও আদর্শে উদ্বুদ্ধ হয়ে গণতন্ত্রের সংগ্রামে আত্মনিয়োগ করেন৷ ১৯৭১ সালে বাংলাদেশের স্বাধীনতা যুদ্ধ শুরু হলে ভারতে অস্ত্র চালনা এবং প্রাথমিক চিকিৎসা সহায়তা প্রশিক্ষণ গ্রহণ করেন। এছাড়া তিনি জয়বাংলা রেডিওতে নিয়মিত কথিকা পাঠ করতেন৷ ১৯৬৯ সালে মহিলা আওয়ামী লীগের প্রতিষ্ঠাতা সাংগঠনিক সম্পাদকের দায়িত্ব পালন করেন।
১৯৭৮ সালে বাংলাদেশ আওয়ামী লীগের কেন্দ্রীয় কার্যনির্বাহীর কমিটির মহিলা বিষয়ক সম্পাদক নির্বাচিত হন। ১৯৮০ সালে বাংলাদেশ মহিলা আওয়ামীলীগের সভাপতি হিসেবে দায়িত্ব গ্রহণ করেন। ২০০২ সাল পর্যন্ত তিনি এ পদে আসীন ছিলেন। এরপর বাংলাদেশ আওয়ামী লীগের কার্যনির্বাহী কমিটির মহিলা বিষয়ক সম্পাদকের দায়িত্ব নেন। বাংলাদেশ মহিলা সমিতি পুণঃগঠনে তিনি অগ্রণী ভূমিকা পালন করেন।
মৃত্যু-পূর্ব পর্যন্ত তিনি এ সমিতির সভানেত্রী ও জাতীয় অন্ধ কল্যাণ সমিতির সাধারণ সম্পাদকের দায়িত্ব পালন করেন। ১৯৯৬ থেকে ২০০১ সাল পর্যন্ত তিনি একাধারে মহিলা সংস্থা ও জাতীয় মহিলা সমিতির সভানেত্রী ছিলেন।
250px|right|thumb|২০২০ সালের সংগৃহীত শহীদ আইভি রহমান পৌর ষ্টেডিয়ামের সম্মুখচিত্র
সম্মাননা
মুক্তিযুদ্ধ এবং সমাজসেবার ক্ষেত্রে অনন্য ও গৌরবোজ্জ্বল ভূমিকা রাখার জন্য আইভি রহমান-কে স্বাধীনতা দিবস পুরস্কার-২০০৯ (মরণোত্তর) প্রদান করা হয়৷ জিল্লুর রহমান মহিলা কলেজের নির্মাণাধীন ছাত্রীনিবাস, ঢাকা-সিলেট মহাসড়কে তোরণ ও নামফলক তার নামে নামাঙ্কিত হয়েছে। তার সম্মানার্থে ভৈরব-কিশোরগঞ্জ মহাসড়কে ভৈরব স্টেডিয়ামের নাম পরিবর্তন করে শহীদ আইভি রহমান পৌর ষ্টেডিয়াম রাখা হয়।
হাওয়াই ক্যাথলিক হেরাল্ড
হাওয়াই ক্যাথলিক হেরাল্ড হচ্ছে যুক্তরাষ্ট্রের হাওয়াইয়ের হনুলুলুর রোমান ক্যাথলিক ডায়োসিস এবং এর পূর্বসূরী ভিকেরিয়েট অ্যাপোস্টলিকের একাধিক প্রাতিষ্ঠানিক সংবাদপত্রের বর্তমান সংস্করণ। ১৯৩৬ সালের নভেম্বর মাসে প্রতিষ্ঠিত ক্যাথলিক হেরাল্ড নিউজপেপারকে প্রতিস্থাপিত করে ১৯৪৭ সালের জানুয়ারি মাসে এই সংবাদপত্রটি প্রতিষ্ঠিত হয়। সংবাদপত্রটি হনুলুলুর রোমান ক্যাথলিক বিশপ কর্তৃক প্রকাশিত হয়ে থাকে। যুক্তরাষ্ট্রের হাওয়াই রাজ্যের প্রায় ১৫,৪০০ জন পাঠক নিয়মিত পত্রিকাটি পাঠ করে থাকে।
নেপালে ইসলাম
নেপালে ইসলাম হিন্দু ও বৌদ্ধধর্মের পর তৃতীয় বৃহত্তম ধর্ম। দেশটিতে প্রায় ১১ লাখ মুসলমান বাস করে, যা দেশটির মোট জনসংখ্যার ৪.৪%। ধারণা করা হয় যে, দেশটিতে বাংলাদেশি মুসলমান, পাকিস্তানি মুসলমান এবং ভারতীয় মুসলমানদের হাত ধরে ইসলাম যাত্রা শুরু করেছিল, যারা বিভিন্ন সময়ে নেপালে এসে বসতি স্থাপন করেছিল। গোটা দেশে মোট ৪৩০টি মসজিদ রয়েছে। রাজধানী কাঠমান্ডুর রত্নাপার্ক সংলগ্ন এলাকায় দেশটির ঐতিহ্যবাহী কেন্দ্রীয় মসজিদটি অবস্থিত।
ইতিহাস
মুসলমানরা দীর্ঘ সময় ধরে নেপালে বসবাস করছে এবং সংখ্যাগরিষ্ঠ হিন্দু সম্প্রদায়ের সাথে সাধারণ ঐতিহ্যে অবদান রেখে নেপাল রাষ্ট্রের সাথে একটি শক্তিশালী পরিচয় গড়ে তুলেছে। ঐতিহাসিক প্রমাণ মতে, ১৩৫০ সালে অবিভক্ত বাংলার শ্রেষ্ঠ সুলতান শামসুদ্দীন ইলিয়াস শাহের নেপাল অভিযানের সময় সেখানে মুসলিম বসতির সূচনা হয়। তবে যেহেতু সুলতান সেখানে বেশি দিন স্থায়ী হননি তাই মুসলিম বসতিও স্থায়ী হয়নি। কিছু ঐতিহাসিকের মনে করেন যে, বাংলা বিজেতা ইখতিয়ার উদ্দীন মুহাম্মদ বিন বখতিয়ার খিলজির আমলে নেপালে ইসলামের আগমন ঘটে। তাদের বলেন, ইখতিয়ার তিব্বত অভিযানে ব্যর্থ হলে তার সৈন্যদের একটি দলছুট অংশ নেপাল গমন করেন এবং সেখানে বসতি গড়ে তোলেন।
কিছু ঐতিহাসিক বিশ্বাস করেন যে, ১৫ শতকের শেষের দিকে রাজা রত্ন মল্লের শাসনামলে প্রথম মুসলমানরা নেপালের কাঠমান্ডুতে বসতি স্থাপন করে। এই মুসলিমরা ছিল কাশ্মীরি বণিক, যাদের রত্না মাল্লা কাঠমান্ডুতে বসতি স্থাপনের অনুমতি দিয়েছিলেন। পশ্চিম নেপালের চৌবিসে রাজারাও আফগান ও ভারতীয় মুসলমানদের নেপালি সৈন্যদের আগ্নেয়াস্ত্র ও গোলাবারুদ ব্যবহারের প্রশিক্ষণ দিতে নিযুক্ত করেছিলেন। লাসায় রত্না মাল্লার দূত কাশ্মীরি মুসলমানদের কাশ্মীর, লাদাখ এবং লাসার মধ্যে যে উন্নত পাটি, কার্পেট, শাল এবং পশমী জিনিসপত্রের ব্যবসা করতেন তা থেকে উপকৃত হওয়ার জন্য কাঠমান্ডুতে আমন্ত্রণ জানান। শামীমা সিদ্দিকা তার নেপালের মুসলিম বইয়ে লিখেন, মুসলমানদের প্রথম দলটি একজন কাশ্মীরি দরবেশের সাথে এসেছিল, যিনি ১৫২৪ সালে নেপালে প্রথম মসজিদ নির্মাণ করেন। সেটি এখন কাশ্মীরি তাকিয়া মসজিদ নামে পরিচিত।
দিল্লিতে মুঘল দরবারের ব্যবস্থার দ্বারা প্রভাবিত হয়ে মল্লরাও ভারতীয় মুসলমানদের দরবারী এবং পরামর্শদাতা হিসাবে কাজ করার জন্য আমন্ত্রণ জানান। এটি মল্ল দরবারের নেওয়ার অভিজাতদের সাথে তাদের প্রতিদ্বন্দ্বিতা সৃষ্টি করে। ফলে মুসলিম দরবারীরা বেশিদিন টিকতে না পেরে ভারতে ফিরে গেলেও অন্যান্য মুসলমানরা সেখানেই থেকে যায়। মল্লরাও মুঘল সাম্রাজ্য থেকে ভারতীয় মুসলমানদের তাদের দরবারে সঙ্গীতজ্ঞ, পারফিউম ও অলঙ্কার বিশেষজ্ঞ হিসেবে যোগদান করেছিল। ঐতিহাসিক বাবুরাম আচার্য বিশ্বাস করেন যে, তারা রাজা রত্ন মল্লকে বিদ্রোহী আত্মীয়স্বজন এবং উচ্চ আদালতের কর্মকর্তাদের থেকে রক্ষা করার জন্যও সেখানে নিযুক্ত ছিলেন।
নেপালের একীভূতকরণের পর রাজা পৃথ্বী নারায়ণ শাহ মুসলিম ব্যবসায়ীদের স্বপরিবারে বসতি স্থাপন করতে উৎসাহিত করেছিলেন। বাণিজ্য ছাড়াও আফগানিস্তান ও ভারতের মুসলমানরা বন্দুক, কার্তুজ এবং কামান তৈরিতে বিশেষজ্ঞ ছিল এবং অন্যরা ফার্সি ও আরবি ভাষার জ্ঞানের কারণে আন্তর্জাতিক কূটনীতিতে কার্যকর ছিল। পৃথ্বী নারায়ণ শাহ উপত্যকায় যে অর্থনৈতিক অবরোধ আরোপ করেছিলেন সে সময় অনেক মুসলমান বিশেষ করে কাশ্মীরি ব্যবসায়ীরা ভারতে পালিয়ে গিয়েছিল বলে জানা যায়।"তাদের ধর্ম এবং মল্লদের সাথে তাদের সম্পর্কের কারণে একজন হিন্দু রাজার নিপীড়নের ভয়ে তাদের কোন ক্ষতি হবে না" এমন আশ্বাস দেওয়া সত্ত্বেও ব্যবসায়ীরা চলে যায়। ১৭৭৪ সাল নাগাদ শুধুমাত্র গুটিকয়েক কাশ্মীরি বণিক অবশিষ্ট ছিল। তা সত্ত্বেও কাশ্মীরি ব্যবসায়ীরা একীভূতকরণ প্রক্রিয়ার সময় একটি দুর্দান্ত সহায়ক হিসাবে প্রমাণিত হয়েছিল। ঐতিহাসিকরা বলেন যে, পৃথ্বী নারায়ণ শাহ তাদের মল্ল শাসকদের সাথে ব্যক্তিগত যোগাযোগের কারণে তাদের গুপ্তচর ও তথ্যদাতা হিসাবে নিয়োগ করেছিলেন। তার বিজয়ের পর তিনি মুসলিমদের একটি মসজিদ নির্মাণের অনুমতি দেন, যা বর্তমানে নেপালি জামে মসজিদ নামে পরিচিত।
১৮৫৭ সালে জং বাহাদুর রানার শাসনামলে সিপাহী বিদ্রোহের সময় ব্রিটিশ সেনাবাহিনীর নিপীড়ন থেকে পালিয়ে ভারত থেকে বিপুল সংখ্যক মুসলমান তরাইয়ে চলে আসেন। তারা তরাই অঞ্চলে বসতি স্থাপন করে চামড়ার পণ্য বিক্রি শুরু করেন। তবে কেউ কৃষি শ্রমিক হিসাবেও কাজ করেন। মুঘল সম্রাট বাহাদুর শাহ জাফরের একজন সিনিয়র দরবারীও কাঠমান্ডুতে পালিয়ে যান। পরে তিনি জামে মসজিদ সংস্কার করেন এবং সেখানেই তাকে সমাহিত করা হয়। সিপাহী বিদ্রোহের সময় লখনৌর নবাব ওয়াজিদ আলী শাহের স্ত্রী বেগম হযরত মহলও নেপালগঞ্জ হয়ে কাঠমান্ডুতে পালিয়ে যান এবং তাকে জং বাহাদুর কর্তৃক নেপালে আশ্রয় নেওয়ার অনুমতি দেওয়া হয়েছিল। তিনি থাপাথালি দরবারে বসতি স্থাপন করেন এবং পরে কাঠমান্ডুতে মারা যান। তাকে নেপালি মসজিদের পাশে সমাহিত করা হয়।
শাখা
নেপালের মুসলিম সম্প্রদায়ের ইতিহাস মূলত তিনটি স্বতন্ত্র গোষ্ঠীর ইতিহাস। তিব্বতি, কাশ্মীরি এবং মাধেসি।
কাশ্মীরি মুসলমান
ঐতিহাসিকগণের মতে, কাশ্মীরি মুসলমানরা রাজা রাম মল্লের শাসনকালে (১৪৮৪-১৫২০ খ্রি) কাঠমান্ডু আসেন। তারা তখন একটি মসজিদ তৈরি করেছিলেন এবং বিভিন্ন পেশায় নিযুক্ত ছিলেন। কয়েকজনকে মল্ল দরবারে দরবারী হিসেবে নিয়োগ করা হয়েছিল এবং অনেকে তিব্বতের সাথে ব্যবসা করতেন। এদের বংশধর বর্তমান কাঠমান্ডুতে বাস করে; সংখ্যা প্রায় দুই হাজার। তারা সুশিক্ষিত হওয়ার প্রবণতা রাখে এবং কাশ্মীরি ভাষায় কথা না বলে নেপালি ও উর্দু ভাষার মিশ্রণে কথা বলে। তাদের অনেকে ব্যবসায়ী হিসেবে কাজ করলেও কেউ কেউ সরকারি চাকরিতে যোগ দিয়েছেন বা রাজনীতিতে এসেছেন।
তিব্বতি মুসলমান
তিব্বতীয় বংশোদ্ভূত মুসলিম অভিবাসীদের মধ্যে লাদাখ এবং তিব্বত থেকে আসা উভয়ই অন্তর্ভুক্ত। তিব্বতীদের বেশিরভাগই চীনে কমিউনিস্ট বিপ্লবের পরে এসেছিলেন। তিব্বতী মুসলমানরা ভাষা ও পোশাকে তিব্বতি বৌদ্ধ থেকে আলাদা নয়। বর্তমান তাদের অনেকে চীনা পণ্যের ব্যবসায় এবং কিউরিও বিক্রিতে নিযুক্ত রয়েছে। সামগ্রিকভাবে এই গোষ্ঠীর মুসলিমরা অন্যান্য সম্প্রদায়ের তুলনায় বেশি ধনী হয়ে থাকে।
তিব্বতীয় মুসলমানদের গল্প একটি অনন্য সম্প্রদায়ের গল্প, যারা শত প্রতিকূলতার মধ্যেও নিজেদের স্বাতন্ত্র্য বাঁচিয়ে রেখেছে। তাদের ঐতিহ্য অনুসারে, ইসলাম প্রায় এক হাজার বছর আগে তিব্বতে এসেছিল। তিব্বত এমন একটি অঞ্চল, যা সর্বদাই একচেটিয়া বৌদ্ধ সংস্কৃতির সমার্থক। ১২ শতকের কোনো এক সময়ে কাশ্মীর ও লাদাখ থেকে একদল মুসলিম ব্যবসায়ী হিসেবে তিব্বতে এসেছিলেন। তখন তাদের অনেকেই তিব্বতে বসতি স্থাপন করেছিলেন এবং তিব্বতি নারীদের বিয়ে করেছিলেন। লেখক টমাস আর্নল্ড তার বই ইসলাম প্রচারে বলেন, ধীরে ধীরে বিবাহ এবং সামাজিক মিথস্ক্রিয়ায় তিব্বতের মুসলিম জনসংখ্যা বৃদ্ধির পেতে থাকে এবং একপর্যায়ে রাজধানী লাসার আশেপাশে একটি বিশাল মুসলিম সম্প্রদায়ের উদ্ভব ঘটে। ১৯৪৯ সালে চীনে কমিউনিস্ট বিপ্লব সংঘটিত হলে নির্যাতনের ভয়ে অনেক মুসলমান নেপাল পালিয়ে আসেন।
মাধেসি মুসলমান
মাধেসি মুসলমানরা ইসলাম অনুগামীদের বৃহত্তম সম্প্রদায়। ৭৪ শতাংশেরও বেশি মুসলিম মাধেস অঞ্চলে পাওয়া যায়। মাধেসি মুসলমানরা সাধারণত হিমালয়ের নিম্ন পাহাড় এবং ভারত সীমান্তের কাছেই অবস্থিত তরাই সমভূমিতে বসবাস করে। তারা তরাইয়ের বাঁকে, কপিলবস্তু, রূপানদেহি, পারসা, বারা এবং রাউতহাটে কেন্দ্রীভূত। নেপাল একীভূতকরণের সময় কিছু মাধেসি মুসলমান এখানে ছিলেন এবং অন্যরা ভারত, পাকিস্তান থেকে এসেছেন। অনেকে ১৯ শতকে আফগানিস্তান, তুরস্ক, আরব, তিব্বত, মিশর  থেকে মজুরি শ্রমিক হিসাবে আসেন। তাদের বেশিরভাগই কৃষক এবং একটি উল্লেখযোগ্য সংখ্যক এখনো ভাড়াটে এবং কৃষি শ্রমিক হিসাবে কাজ করে। বাড়িতে তারা উর্দুতে কথা বলে। তবে কেউ কেউ  আওয়াধী ভোজপুরি, মৈথিলি ও নেপালি ভাষাতেও কথা বলে।
জনসংখ্যার বণ্টন
২০১১ সালের সরকারি আদমশুমারি অনুসারে নেপালে এগারো লক্ষাধিক মুসলমান বাস করে। মুসলিমদের অধিকাংশই তিরাই অঞ্চলে বাস করে। শতকরা হিসেবে দেশটির সাতটি মুসলমান অধ্যুষিত জেলাগুলো হল:
রাজধানী কাঠমান্ডুতে প্রায় ২১ হাজারের অধিক মুসলমান বাস করে, যা শহরটির মোট জনসংখ্যার ১.২৫%।
ধর্মীয় কার্যক্রম
একটি জরিপে দেখা গেছে যে, নেপালি মুসলমানরা ধর্মকর্মে অন্যান্য মুসলিম সংখ্যালঘু দেশগুলির তুলনায় বেশ এগিয়ে এবং নেপালি সমাজে দিন দিন ইসলামের জনপ্রিয়তা বাড়ছে। নেপালের ইসলামি সোসাইটির প্রধান খুরশিদ আলম বলেন, গত ১৫ বছরে প্রায় ১ লাখ নেপালি ইসলাম গ্রহণ করেছেন। এর আগে নেপালি ভাষায় ইসলাম ধর্মের তেমন উল্লেখযোগ্য কোনো বই ছিল না। নেপালি ভাষায় কোরআনের অনুবাদও ছিল না। সম্প্রতি মুসলমানদের নিয়ে কাজ করে এমন একটি সংগঠন ভারত থেকে নেপালী ভাষায় কোরআনের অনুবাদ প্রকাশ করেছে। নেপালে অনেক দেওবন্দি মাদরাসাও প্রতিষ্ঠিত হয়েছে।
নবদ্বীপ হালদার
নবদ্বীপ হালদার একজন ভারতীয় বাঙালী অভিনেতা ছিলেন৷ তিনি ১৯১১ সালে পশ্চিমবঙ্গের বর্ধমান জেলা র সোনপলাশী গ্রামে জন্মগ্রহণ করেন৷ বাংলা চলচ্চিত্রে আসেন ৩০ এর দশকে৷ মূলত কৌতুক অভিনেতা ছিলেন৷ নানা হাস্যরসপূর্ণ চরিত্রে অভিনয় করেছেন তিনি৷ এছাড়া অনেক শ্রুতিনাটকে কণ্ঠদান করেছেন৷ তার ভাঙা গলা ও অভিনয়ের কৌশল তাকে জনপ্রিয়তার শিখরে নিয়ে গিয়েছিল।
স্টিম
স্টিম একটি ভিডিও গেম ডিজিটাল বিতরণ ভালভ এর পরিষেবা। এটি ২০০৩ সালের সেপ্টেম্বরে স্ট্যান্ডার্ডোন সফ্টওয়্যার ক্লায়েন্ট হিসাবে ভ্যালভকে তাদের গেমগুলির জন্য স্বয়ংক্রিয় হালনাগাদ সরবরাহ করার উপায় হিসাবে চালু করা হয়েছিল এবং তৃতীয় পক্ষের প্রকাশকদের গেমগুলি অন্তর্ভুক্ত করার জন্য এটি প্রসারিত হয়েছিল। বাষ্পটি একটি অনলাইন ওয়েব-ভিত্তিক এবং মোবাইল ডিজিটাল স্টোরফ্রন্টেও প্রসারিত হয়েছে। বাষ্প ডিজিটাল রাইটস ম্যানেজমেন্ট (ডিআরএম), সার্ভার হোস্টিং, ভিডিও স্ট্রিমিং, এবং সামাজিক নেটওয়ার্কিং পরিষেবা এর অফার দেয়। এটি ব্যবহারকারীদের গেমগুলির ইনস্টলেশন ও স্বয়ংক্রিয় হালনাগাদ এবং সম্প্রদায় বৈশিষ্ট্য যেমন বন্ধুদের তালিকাগুলি এবং গোষ্ঠীগুলি, ক্লাউড স্টোরেজ এবং গেমের ভয়েস এবং চ্যাটের কার্যকারিতা সরবরাহ করে।
সফ্টওয়্যারটি স্টিম ওয়ার্কস নামে একটি অবাধে উপলব্ধ অ্যাপ্লিকেশন প্রোগ্রামিং ইন্টারফেস (এপিআই) সরবরাহ করে, যা বিকাশকারীরা ইন-গেমের সাফল্য, মাইক্রোট্রান্সএকশন এর, এবং তাদের সামগ্রীর জন্য স্টিমের অনেকগুলি ফাংশন তাদের পণ্যগুলিতে সংহত করতে ব্যবহার করতে পারে স্টিম ওয়ার্কশপের মাধ্যমে তৈরি সামগ্রী। প্রাথমিকভাবে মাইক্রোসফট উইন্ডোজ অপারেটিং সিস্টেম এর ব্যবহারের জন্য তৈরি করা হলেও ম্যাক ওএস এবং লিনাক্স এর সংস্করণগুলি পরে প্রকাশ করা হয়েছিল। মোবাইল অ্যাপ্লিকেশন গুলি ২০১০ এর দশকে আইওএস, অ্যান্ড্রয়েড এবং উইন্ডোজ ফোন এর জন্য প্রকাশ করা হয়েছিল। প্ল্যাটফর্মটি ডিজাইনের সফ্টওয়্যার, হার্ডওয়্যার, গেম সাউন্ডট্র্যাকস, এনিমে, এবং চলচ্চিত্র গুলি সহ অন্যান্য সামগ্রীর একটি ছোট নির্বাচনও সরবরাহ করে।
বাষ্প প্ল্যাটফর্মটি পিসি গেমিংয়ের জন্য বৃহত্তম ডিজিটাল বিতরণ প্ল্যাটফর্ম যা ২০১৩ সালে বাজারের প্রায় ৭৫% স্থান ধারণ করে। ২০১৭ এর মধ্যে, বাষ্পের মাধ্যমে গেমগুলি ব্যবহারকারীরা মোট US$৪.৩ বিলিয়ন ডলার করেছেন, যা গ্লোবাল পিসি গেম বিক্রয়ের কমপক্ষে ১৮% উপস্থাপন করে। ২০১৯ সালের মধ্যে, ৯৫ মিলিয়নের বেশি মাসিক সক্রিয় ব্যবহারকারীদের সাথে পরিষেবাটিতে ৩৪,০০০ এরও বেশি গেম রয়েছে। বাষ্পের সাফল্যের ফলে স্টিম মেশিন মাইক্রোকনসোল এর একটি লাইনের বিকাশ ঘটেছে, যার মধ্যে স্টিমোস অপারেটিং সিস্টেম এবং বাষ্প নিয়ন্ত্রক এস।
ইতিহাস
ভালভ ১৯৯৯ সালে  হাফ-লাইফ  এর মুক্তির আগে ১৯৯৯ সালে সিয়েরা স্টুডিও এর সাথে প্রকাশনা চুক্তি সম্পাদন করেছিলেন। চুক্তিটি প্রকাশনা নিয়ন্ত্রণের পাশাপাশি সিয়েরাকে কিছু বৌদ্ধিক সম্পত্তি (আইপি) অধিকার দিয়েছে। ভালভ হাফ-লাইফ এবং  কাউন্টার-স্ট্রাইক  র সম্প্রসারণ সহ সিয়েরার মাধ্যমে অতিরিক্ত গেম প্রকাশ করেছে। ১৯৯৯ সালের দিকে, যখন ভালভ হাফ-লাইফ ২ এবং নতুন উত্স ইঞ্জিন নিয়ে কাজ শুরু করেছিলেন, তারা আইপি অধিকার সম্পর্কিত সিয়েরার সাথে তাদের চুক্তির বিষয়ে উদ্বিগ্ন হয়ে পড়েছিলেন, এবং দুটি সংস্থা 2001 সালের মধ্যে একটি নতুন চুক্তি পুনরায় আলোচনা করেছিল। নতুন চুক্তি সিয়েরার আইপি অধিকারগুলি সরিয়ে দেয় এবং এর গেমগুলির ডিজিটাল বিতরণে ভালভকে অধিকার দেয়।
এই সময়ে, ভালভ প্রকাশিত গেমগুলি হালনাগাদ করতে সমস্যা হয়েছিল। তারা ডাউনলোডযোগ্য প্যাচগুলি সরবরাহ করতে পারে তবে মাল্টিপ্লেয়ার গেমগুলির জন্য, নতুন প্যাচগুলির ফলে বেশিরভাগ অনলাইন ব্যবহারকারী বেস বেশিরভাগ দিন সংযোগ বিচ্ছিন্ন হয়ে যায় যতক্ষণ না প্রত্যেকে প্যাচ প্রয়োগ না করে। ভালভ এমন একটি প্ল্যাটফর্ম তৈরি করার সিদ্ধান্ত নিয়েছে যা গেমগুলিকে স্বয়ংক্রিয়ভাবে হালনাগাদ করে এবং আরও শক্তিশালী অ্যান্টি পাইরেসি এবং অ্যান্টি চিট ব্যবস্থা গ্রহণ করে। ২০০২ সালে ঘোষণার সময় ব্যবহারকারী জরিপগুলির মাধ্যমে, ভালভ স্বীকৃতিও দিয়েছিল যে তাদের কমপক্ষে ৭৫% ব্যবহারকারী উচ্চ-গতির ইন্টারনেট সংযোগে অ্যাক্সেস পেয়েছিল যা পরের বছরগুলিতে পরিকল্পিত ব্রডব্যান্ড সম্প্রসারণের সাথে বাড়তে থাকবে, এবং স্বীকৃতি দিয়েছে যে তারা খেলোয়াড়দের কাছে খুচরা চ্যানেলের মাধ্যমে গেমের সামগ্রী দ্রুত সরবরাহ করতে পারে। ভালভ এই বৈশিষ্ট্যগুলি সহ একটি ক্লায়েন্ট তৈরি করতে মাইক্রোসফট, ইয়াহু!, এবং রিয়েল নেটওয়ার্কস সহ বেশ কয়েকটি সংস্থার কাছে এসেছিলেন, কিন্তু প্রত্যাখ্যান করা হয়েছিল|
স্টিম ঘোষণার আগে, ভালভ দেখতে পায় যে সিয়েরা তাদের গেমগুলি পিসি ক্যাফেতে বিতরণ করছে যা তারা দাবি করেছিল যে চুক্তির শর্তগুলির বিরুদ্ধে ছিল এবং সিয়েরা এবং তাদের মালিকদের, ভিভেন্ডি গেমস, ২০০২ সালে আদালতে নিয়ে যায়। সিয়েরা পাল্টা দাবি করে যে স্টিমের ঘোষণার সাথে, ভালভ সরাসরি সিয়েরার সাথে প্রতিদ্বন্দ্বিতা করে তাদের গেমগুলির জন্য একটি ডিজিটাল স্টোরফ্রন্ট অফার করার চুক্তিকে দুর্বল করার জন্য কাজ করছে। মামলাটি প্রাথমিকভাবে ভালভের পক্ষে রায় দেওয়া হয়েছিল, তারা লঙ্ঘনের কারণে চুক্তিটি ছেড়ে দেওয়ার অনুমতি দেয় এবং স্টিমে তাদের কাজ চালিয়ে যাওয়ার সময় এর গেমগুলির খুচরা কপিগুলির জন্য অন্যান্য প্রকাশনা অংশীদারদের সন্ধান করতে দেয়। এরকম একটি কোম্পানি মাইক্রোসফ্ট ছিল, কিন্তু এড ফ্রাইজ বলেছেন যে তারা স্টিমের মাধ্যমে তাদের গেম বিক্রি চালিয়ে যাওয়ার ভালভের অভিপ্রায়ের কারণে অফারটি প্রত্যাখ্যান করেছে।
৮০,০০০ থেকে ৩০০,০০০ খেলোয়াড় ১২ সেপ্টেম্বর, ২০০৩-এ আনুষ্ঠানিক প্রকাশের আগে স্টিম বিটা পরীক্ষায় অংশগ্রহণ করেছিল।  স্টিমে ভালভ গেমগুলির একটি মাসিক সাবস্ক্রিপশন পরিকল্পনা করা হয়েছিল। লঞ্চের সময় ক্লায়েন্ট এবং ওয়েবসাইট বিভ্রাট এবং ত্রুটির সম্মুখীন হয়েছে৷ সেই সময়ে, স্টিমের প্রাথমিক কাজটি ছিল অনলাইন কম্পিউটার গেমগুলিতে সাধারণ প্যাচ প্রক্রিয়াটিকে স্ট্রিমলাইন করা, এবং অন্যান্য সমস্ত গেমের জন্য এটি একটি ঐচ্ছিক উপাদান ছিল। ২০০৪ সালে, ওয়ার্ল্ড অপনেন্ট নেটওয়ার্ক বন্ধ হয়ে যায় এবং স্টিম দ্বারা প্রতিস্থাপিত হয়, এবং খেলোয়াড়রা তাদের স্টিমের প্রতিপক্ষের দিকে না যাওয়া পর্যন্ত অনলাইন গেমের বৈশিষ্ট্যগুলি কাজ করা বন্ধ করে দেয়।
আনন্দজী বীরজী শাহ
আনন্দজী বীরজী শাহ (২ মার্চ ১৯৩৩) ছিলেন কল্যাণজী-আনন্দজী যুগলের একজন। তিনি ও তার ভাই কল্যাণজী বীরজী শাহ ছিলেন ভারতীয় চলচ্চিত্র সঙ্গীতজ্ঞ। তারা ১৯৭৫ সালে কোরা কাগজ চলচ্চিত্রের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেছিলেন। আনন্দজী ১৯৯২ সালে ভারত সরকার কর্তৃক প্রদত্ত চতুর্থ সর্বোচ্চ সম্মাননা পদ্মশ্রী লাভ করেন।
জীবনী
কল্যাণজী ১৯৩৩ সালের ২রা মার্চ তৎকালীন ব্রিটিশ ভারতের (বর্তমান ভারত) গুজরাতের কচ্ছ জেলার কুন্দ্রদিতে জন্মগ্রহণ করেন। তার পিতা বীরজী শাহ ছিলেন একজন কচ্ছ ব্যবসায়ী, তিনি কচ্ছ থেকে মুম্বই চলে যান সেখানে একটি দোকান চালু করার জন্য। আনন্দজীর বড় ভাই কল্যাণজী বীরজী শাহ এবং তার ছোট ভাই ও তার স্ত্রীর যুগলবন্দি বাবলা ও কাঞ্চনও সুরকার।
আশিল দোভেরিয়া
আশিল দোভেরিয়া (Achille Devéria) (১৮০০-১৮৫৭) ফ্রান্সের একজন চিত্রশিল্পী ছিলেন। উনবিংশ শতাব্দীতে আশিল তার আঁকা নগ্ন চিত্রের জন্য বিখ্যাত হয়ে ওঠেন। আশিলের পিতা ফরাসি নৌবাহিনীতে বেসামরিক কর্মচারী ছিলেন। ১৮২২ সালে আশিল চিত্রাঙ্কন কর্মে নিজেকে পুরোপুরি নিয়োগ করেন। ১৮৩০ সালে তিনি একজন সফল চিত্রশিল্পী হিসেবে পরিচিতি লাভ করেন, তার চিত্রের বিষয় ছিলো নারী পুরুষের নগ্ন দেহ এবং যৌনমিলন।
মোহাম্মদ সিদ্দিক
মোহাম্মদ সিদ্দিক (জন্ম: অজানা, মৃত্যু: ২০০৫ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোহাম্মদ সিদ্দিকের জন্ম বরিশাল জেলায়। তার বাবার নাম গোলাম রহমান এবং মায়ের নাম উম্মে কুলসুম। তার স্ত্রীর নাম হাসিনা বেগম ও খাদিজা বেগম। তাঁদের পাঁচ মেয়ে ও এক ছেলে।
মুক্তিযুদ্ধে ভূমিকা
১৯৭১ সালের ২২ জুন ব্রাহ্মণবাড়িয়া জেলার কসবা উপজেলার অন্তর্গত লাতুমুড়া সীমান্ত এলাকার ওপারে থাকা মুক্তিযোদ্ধাদের একটি দলের দলনেতা লেফটেন্যান্ট হুমায়ুন কবির চৌধুরী রাতে খবর পেলেন, পাকিস্তান সেনাবাহিনীর একটি দল চন্দ্রপুর-লাতুমুড়ার দিকে আসছে। খবর পেয়েই তিনি সিদ্ধান্ত নিলেন পাকিস্তান সেনাবাহিনীর ওই দলকে অ্যামবুশের। মুক্তিযোদ্ধারা তার নির্দেশে দ্রুত প্রস্তুত হলেন। তিনটি উপদলে বিভক্ত তারা। একটি দলে থাকলেন মোহাম্মদ সিদ্দিক। পরদিন ভোর হওয়ার আগেই তারা সীমান্ত অতিক্রম করে অবস্থান নিলেন লাতুমুড়ার কাছে ইয়াকুবপুর-কুয়াপাইনা এবং খৈনলে। পাকিস্তানিরা পথে এক স্থানে রাত যাপন করে সকালে এসে উপস্থিত হলো মুক্তিযোদ্ধাদের অ্যাম্বুশ এলাকায়। ৫০ থেকে ১০০ গজের মধ্যে আসামাত্র গর্জে উঠল মুক্তিযোদ্ধা সবার অস্ত্র। আকস্মিক আক্রমণে হকচকিত পাকিস্তানি সেনারা। তারা কল্পনাও করেনি এমন আক্রমণের। দিশেহারা হয়ে পাকিস্তানি সেনারা পিছু হটে গেল। আটজন পাকিস্তানি সেনা নিহত ও তিনজন আহত হলো। পাকিস্তানি সেনারা পেছনে সংগঠিত হওয়ার পর পুনরায় অগ্রসর হয়ে মুক্তিযোদ্ধাদের পাল্টা আক্রমণ চালাল। মোহাম্মদ সিদ্দিক ও তার সহযোদ্ধারা সাহসিকতার সঙ্গে সেই আক্রমণ প্রতিহত করলেন। তাঁদের বীরত্বে পাকিস্তানিদের অগ্রসর হওয়ার প্রচেষ্টা ব্যর্থ হয়ে গেল। এরপর সারা দিনই দুই পক্ষে গোলাগুলি চলল। সন্ধ্যার দিকে পাকিস্তানি সেনারা পিছু হটে যায়। এ সময় মুক্তিযোদ্ধাদের অপর দল তাদের আক্রমণ করে বেশ ক্ষতিসাধন করে। পাকিস্তানি সেনারা পিছু হটে লাতুমুড়ার উত্তরে প্রতিরক্ষা অবস্থান নেয়। পরদিন ২৪ জুন পাকিস্তানিরা যখন নিজেদের প্রতিরক্ষাব্যূহ তৈরিতে ব্যস্ত, তখন মোহাম্মদ সিদ্দিক ও তার সহযোদ্ধারা তাদের ওপর অতর্কিতে আক্রমণ চালান। ওই আক্রমণে নিহত হয় আরও কয়েকজন পাকিস্তানি সেনা। মুক্তিযোদ্ধাদের মধ্যে দুজন আহত হন। চন্দ্রপুর-লাতুমুড়া অ্যাম্বুশে মোহাম্মদ সিদ্দিক যথেষ্ট সাহস ও বীরত্ব প্রদর্শন করেন। মূলত তাঁদের দলের হাতেই পাকিস্তানি সেনাদের বেশি ক্ষয়ক্ষতি হয়।
যোগের বর্তনী
যোগের বর্তনী বা অ্যাডার(Adder) হচ্ছে এমন একটি লজিক্যাল সার্কিট যা যোগের কাজ করে থাকে। অনেক কম্পিউটার এবং অন্যান্য ধরনের প্রসেসরের অ্যাডারসমূহ গাণিতিক যুক্তি একক বা অ্যারিথমেটিক লজিক ইউনিট(ALU) এ ব্যবহৃত হয়। অ্যাডারসমূহ প্রসেসরের অন্যান্য অংশেও ব্যবহৃত হয় যেমন— ঠিকানা, টেবিল সূচক, বৃদ্ধি ও হ্রাসমূলক অপারেটর এবং অনুরূপ কার্যকলাপগুলো গণনা করতে অ্যাডার ব্যবহৃত হয়। যদিও অ্যাডারসমূহ অনেক সংখ্যা প্রকাশ করার জন্য তৈরি হতে পারে। যেমন— বাইনারি-কোডেড ডেসিমাল অথবা এক্সেস- ৩। সবচেয়ে সাধারণ অ্যাডারসমূহ বাইনারি সংখ্যার উপর কার্যসম্পাদন করে। সেক্ষেত্রে বিপরীত (Negative) সংখ্যা প্রকাশ করার জন্য দুটি পরিপূরক বা একটি পরিপূরক ব্যবহৃত হয়, এই পূরক পদ্ধতিতে যোগের মাধ্যমে বিয়োগের কাজ সম্পন্ন হয়। অন্যান্য চিহ্নিত সংখ্যা প্রকাশের জন্য মৌলিক অ্যাডারের আরও যুক্তি প্রয়োজন।
বনরুই
বনরুই (Pangolin) ফোলিডোটা বর্গের আঁশযুক্ত স্তন্যপায়ী প্রাণী। মুখে দাঁত না থাকায় পূর্বে দাঁতহীন স্তন্যপায়ী প্রাণীদের দলে অন্তর্ভুক্ত করা হতো। কিন্তু কিছু বিশেষ বৈশিষ্ট্যের কারণে বর্তমানে এদের আলাদা একটি দল ফোলিডোটার অন্তর্ভুক্ত করা হয়েছে, যার একমাত্র সদস্য বনরুই। পিঁপড়া ও পিঁপড়াজাতীয় প্রাণী খায় বলে আঁশযুক্ত পিঁপড়াভুক নামেও পরিচিত।
নাম
আঁশযুক্ত শরীর ও মৎস্যাকৃতি গঠনে বনজঙ্গলে চলাফেরা করা রুই মাছের মতো দেখতে মনে হয় বলে এদেরকে বনরুই বলা হয়ে থাকে। এরা বিপদের আভাস পেলে নিজের শরীর গুটিয়ে নেয় বলে মালয় ভাষায় এদের বলা হয় "পেঙ্গুলিং" - যেখান থেকে এসেছে এদের ইংরেজি নাম প্যাঙ্গোলিন।
প্রজাতি
বনরুই এশিয়া মহাদেশ ও আফ্রিকার বিভিন্ন দেশে দেখা যায়। পৃথিবীতে ৭ প্রজাতির বনরুই রয়েছে, তন্মধ্যে এশিয়ায় আছে ৪ প্রজাতির। এশীয় বনরুইদের ৩ প্রজাতিই বাংলাদেশে পাওয়া যায়।
রুদ্রপদ দেবালয়
তেজপুর শহরের উত্তর দিকে, ব্রহ্মপুত্র নদীর গায়ে থাকা পাহাড়ের উপর রুদ্রপদ দেবালয় অবস্থিত। এই মন্দিরে হিন্দুদের আরাধ্য দেবতা শিবকে নিত্য পূজার্চনা করা হয়। লোকবিশ্বাস অনুসারে ভগবান শিব এখানে তাঁর বাঁ পায়ের একটি ছাপ মন্দিরের শিলাখণ্ডে রেখে গিয়েছেন। পরে আহোম স্বর্গদেউ শিবসিংহ ১৭৩০ খ্রীষ্টাব্দে মন্দিরটির সংস্কার এই মন্দির নির্মাণ করেন। মহাবাহু ব্রহ্মপুত্র নদীর কবলে পড়ে মুখ্য মন্দিরটি জলে ডুবে যায়। এই মন্দিরের কাছের প্রাকৃতিক দৃশ্য অতি মনোরম।
পণ্ডিত যশরাজ
পণ্ডিত যশরাজ (২৮ জানুয়ারি ১৯৩০ – ১৭ আগস্ট  ২০২০) ছিলেন হিন্দুস্তানি শাস্ত্রীয় সংগীতের মেওয়াতী বা যোধপুর ঘরানার একজন ভারতীয় কণ্ঠশিল্পী। তিনি সুদীর্ঘ ৭৫ বৎসরের সঙ্গীত জীবনে জাতীয় ও আন্তর্জাতিক খ্যাতি, অসংখ্য পুরস্কার ও সম্মানে ভূষিত হয়েছেন। শাস্ত্রীয় এবং অর্ধ-শাস্ত্রীয় কণ্ঠ সঙ্গীত, শাস্ত্রীয় ও ভক্তিমূলক সঙ্গীত, বহু অ্যালবামে ও চলচ্চিত্র জগতে, হাভেলি সঙ্গীত ও মেওয়াতী ঘরানাকে জনপ্রিয় করতে  অসামান্য অবদান রেখে গেছেন। পণ্ডিত যশরাজ ভারত, ইউরোপ, কানাডা ও যুক্তরাষ্ট্র সহ বিভিন্ন দেশের  শিক্ষার্থীদের সঙ্গীত শিক্ষা দিয়েছেন।
জন্ম ও প্রারম্ভিক জীবন
যশরাজ বৃটিশ ভারতের অধুনা হরিয়ানা রাজ্যের হিসার জেলার (বর্তমানে ফতেহাবাদ জেলার) পিলি মন্ডোরী গ্রামে এক মধ্যবিত্ত ব্রাহ্মণ পরিবারে সাঙ্গীতিক পরিবেশে জন্মগ্রহণ করেন। পিতা পণ্ডিত মতিরাম ছিলেন শাস্ত্রীয় সঙ্গীতশিল্পী এবং মাতা কৃষ্ণ বাঈ। তাঁদের তিন সন্তানের কনিষ্ঠ ছিলেন যশরাজ। ১৯৩৪ খ্রিস্টাব্দে যশরাজের বয়ঃক্রম যখন চার, তার পিতা মতিরাম মারা যান। কিন্তু ওই অল্প বয়সেই যশরাজ পিতার কাছে কণ্ঠসঙ্গীতের দীক্ষা নেন এবং পরবর্তীতে সাত বৎসর বয়সে  জ্যেঠামশায়, সঙ্গীত জুটি 'যতীন-ললিত', নৃত্যশিল্পী সুলক্ষণা পণ্ডিত ও অভিনেত্রী বিজেতা পণ্ডিতের পিতা, পণ্ডিত প্রতাপ নারায়ণের কাছে তবলা বাজাতে শেখেন। পিতার মৃত্যুর পর তার জ্যেষ্ঠ ভ্রাতা পণ্ডিত মণিরাম যশরাজের ইচ্ছানুসারে তাকে কণ্ঠসঙ্গীতেই তালিম দেন এবং ১৪ বৎসর বয়সেই কণ্ঠ সঙ্গীতে পারদর্শিতা অর্জন করেন
যশরাজ তার তারুণ্যের বেশিভাগ সময়ই হায়দ্রাবাদে কাটান এবং সেখান থেকে গুজরাতের সানন্দে যাতায়াত করতেন মেওয়াতী ঘরানা শিছতে। শাস্ত্রীয় সঙ্গীতপ্রিয়  ঠাকুর সাহেব নামে পরিচিত সানন্দের মহারাজ জয়ন্তসিং বাঘেলার জন্য যশরাজ সঙ্গীত পরিবেশন করেছিলেন এবং তার কাছেও তালিম নেন।
১৯৪৬ খ্রিস্টাব্দে যশরাজ কলকাতায় এবং বেতারে শাস্ত্রীয় সঙ্গীত পরিবেশন করেন।
ব্যক্তিগত জীবন
১৯৬২ খ্রিস্টাব্দে চিত্রপরিচালক ভি শান্তারামের  কন্যা মধুরা শান্তারামকে বিবাহ করেন। এদের পরিচয় ১৯৬০ খ্রিস্টাব্দে মুম্বইয়ে হয়েছিল। তারা প্রথমদিকে কলকাতায় বসবাস করতেন। ১৯৬৩ খ্রিস্টাব্দে তারা মুম্বই চলে যান। তাদের দুই সন্তান - পুত্র সারঙ্গদেব পণ্ডিত ও কন্যা দুর্গা যশরাজ। এবং তিন নাতি। ২০০৯ খ্রিস্টাব্দে তার স্ত্রী  মধুরা "সঙ্গীত মার্তান্ড পণ্ডিত যশরাজ" একটি ছবি তৈরি করেন। এবং ২০১০ খ্রিস্টাব্দে  "আজ তুজা আশীর্বাদ" নামে প্রথম  মারাঠি ছবির পরিচালনা করেন। এই ছবিতে তার স্বামী  ও লতা মঙ্গেশকর কণ্ঠদান করেন।
কর্মজীবন
থাম্ব|২০১৫ সালে ইন্দিরা গান্ধী রাষ্ট্রীয় মানব সংগ্রাহালয় পুনম-৩৫, [[ভোপাল|ভোপালের যসরাজ]]